《癸丑上巳前同潘幼南、邵息庵、庞聱、俞君实四老破山寺看玉兰，率成两律呈诸同游郢正并祈和章 其一》
清代·方仁渊

辛夷初放尚轻寒，萧条寻春兴未阑。花发莲台光照玉，香浮竹径气吹兰。

托根净土疑仙种，结伴名山仗佛看。风煖日晴宜我辈，今朝五老醉颜丹。

作者简介：又名思梅，字耕霞，顾山人。幼好学，父母贫穷，借书苦读，工诗，有倚云轩吟草一卷。喜练书画，香山寺额出其手笔。工医学，悬壶常熟，有倚云轩医案、倚云轩医话易头歌诀、舌苔歌诀等书，创办常熟医学会月刊出版二十六期后，因经费停刊。民国十一年组织常熟医界抗议北洋政府颁布条理歧视中医。生于道光二十四年，民国十六年病逝，时八十三岁。